|  |  |
| --- | --- |
|  |  |

**5. februar 2022**

**Til grundejerforeningens medlemmer.**

.

Bestyrelsen i grundejerforeningen er i gang med at planlægge generalforsamlingen for regnskabsåret 2021, som pt er planlagt til den 27. april.

Eksistensen af grundejerforeningen er bestemt af kommunen, og er ikke til diskussion. Det vil dog være muligt at betale os fra de fleste opgaver, men vil **betyde en betragtelig stigning af kontingentet, måske op til 1000 kr pr år.**

**Selv om vi har +100.000 i kassen og ingen udsigter til stigning, vil ovenstående betyde meromkostninger for os alle!**

Bestyrelsen har primært to opgaver:

* Opkræve kontingent
* Vedligeholdelse af området omkring støjvolden og andre mindre udgifter
* Se bagsiden om yderlige detaljer

Vi kan i år se frem til en større udskiftning i bestyrelsen, idet nogle medlemmer eller suppleanter er flyttet, stopper af personlige grunde eller efter lang og tro tjeneste!

Derfor skal vi have fundet kandidater til de ledige poster. På valg er Formand, 1 bestyrelsesmedlem, 2 suppleant, 2 revisorer og 2 revisorsuppleanter.

Vi håber der er opbakning til at vi får fornyet bestyrelsen uden problemer, da vi ellers må arbejde videre med de omkostningskrævende løsninger!

Som det kan ses på bagsiden er der ikke megen aktivitet og udfordringer, med mindre bestyrelsen starter nye aktiviteter op!

Vedtægterne kan ses på hjemmesiden [www.gf-hoejagergaardsparken.dk](http://www.gf-hoejagergaardsparken.dk)

**Kontakt en i bestyrelsen og få en snak om vores arbejde, hvis du er interesseret i at tilbyde din hjælp i foreningen som bestyrelses medlem med mulighed for at være med til at starte aktiviteter op!**.

Med venlig hilsen

**Bestyrelsen**

|  |  |
| --- | --- |
| Bestyrelsens arbejdsopgaver og tidsforbrug |  |

* Vi bruger kun ca. 3 timer per møde(2-4 om året) og generalforsamling og behandling af mails – i alt måske 6- 12 timer pr år
* Kasserer bruger kun 8-10 timer årligt til udarbejdelse af regnskab, budget, revision og opkrævning af kontingent og betaling af regninger
* Formanden bruger kun 8-10 timer årligt til aftaler med kommunen og leverandører, godkendelse af betalinger,
* Sekretær udsender indkaldelser og referater fra møder, max 5 timer pr år
* Kontakt til vores have mand og muldvarpe jæger bruger ca 4 timer pr år
* Vedligeholdelse af Webside og Facebook side – ca 4 timer pr år
* Projekter efter aftale, pt er der ikke nogle.

**Bestyrelsens arbejdsopgaver er beskrevet i Vedtægterne og Deklaration for udstykningen og fordeles mellem de valgte til bestyrelsen.:**

* Afholder bestyrelsesmøder efter behov. Pt bruger vi en fast dagsorden, og referenten sender den ud før det næste aftalte møde. Den der lægger mødested til, er desuden ordstyrer.
* Udsendelse af dagsorden til bestyrelsesmøder, referater mv.
* Opkrævning af kontingent
* Betalinger af regninger foretages via Nordea Netbank
* Udarbejdelse af regnskab og budget
* Indkaldelse til generalforsamling i april eller maj
* Afholde konstituerende bestyrelsesmøde efter generalforsamling
* Opsyn med de grønne fællesarealer, heriblandt muldvarper mm.
* Vedligehold af foreningens hjemmeside (hos 123Hjemmeside.dk) og Facebook gruppe.
* Besvarelse af spørgsmål fra grundejere og ejendomsmæglere.
* Kontakt til kommunen vedr. veje og stier mm.